PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti,  21.06.2000

Nr.  385/1999


R A P O R T 

asupra proiectului de Lege pentru armonizarea  unor dispoziţii din Codul Penal

şi Codul de procedură penală cu Rezoluţia 1123 (1997) a Consiliului Europei

În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată,  cu dezbaterea în fond a proiectului de Lege pentru armonizarea  unor dispoziţii din Codul Penal şi Codul de procedură penală cu Rezoluţia 1123 (1997) a Consiliului Europei, trimis cu adresa nr.385 din 7 octombrie 1999, înregistrat sub nr.890/XVIII/11 din 7 octombrie 1999. 



Consiliul Legislativ a avizat favorabil proiectul de lege, cu observaţii şi propuneri, conform avizului nr.923 din 8 septembrie 1999. 



Comisia pentru drepturile omului, culte şi problemele minorităţilor naţionale, sesizată în avizare a trimis Comisiei juridice, de disciplină şi imunităţi, cu adresa nr.322/XVIII/5/14 dec.1999, avizul său favorabil.



Potrivit prevederilor art.57 din Regulamentul Camerei Deputaţilor, membrii comisiei au examinat proiectul de lege, finalizând dezbaterile în şedinţa din 21 iunie 2000. 



În raport  de obiectul  şi conţinutul său, proiectul de lege face parte din categoria legilor organice. 



În urma examinării proiectului de lege şi a amendamentelor formulate, membrii comisiei au hotărât, cu majoritate de voturi, ca acesta  să fie supus spre dezbatere  şi adoptare plenului Camerei Deputaţilor cu următoarele amendamente: 

	Nr.crt.
	Articolul

(text iniţial)
	Text adoptat de comisie
	Motivare

	0.
	1.
	2.
	3.

	1. 
	Lege pentru armonizarea unor dispoziţii din Codul penal şi Codul de procedură penală cu Rezoluţia 1123(1997) a Consiliului Europei.

	Lege privind modificarea Codului penal şi a Codului de procedură penală.

Autorii amendamentului: iniţiatorul şi Comisia juridică, de disciplină şi imunităţi.
	 Pentru respectarea normelor de tehnică legislativă.                   Necesitatea corelării legislaţiei penale române cu legislaţia Uniunii Europene este cuprinsă în expunerea de motive şi nu se justifică prevederea  ei în titlu.



	2. 
	Art. I  – Codul penal se modifică şi se completează după cum urmează:

Text nou


	Art. I  – Codul penal se modifică şi se completează după cum urmează:

1. Articolul 44 alin.2 va avea următorul cuprins:

“Este în stare de legitimă apărare acela care săvârşeşte fapta pentru a înlătura un atac material, direct, imediat şi injust, îndreptat împotriva sa, a altuia sau împotriva unui interes obştesc, şi care pune în pericol persoana, proprietatea sau alte drepturi ale celui atacat ori interesul obştesc”.

Autorii amendamentului: iniţiatorul, Comisia juridică, de disciplină şi imunităţi şi domnul dep.Vasile Lupu.


	Pentru claritatea textului.

	3. 
	Text nou.
	La art.44 după alin.3 se introduc două alineate noi care devin alin.4 şi 5, cu următorul cuprins:

“Se consideră că a acţionat în legitimă apărare, acela care săvârşeşte fapta pentru a respinge pătrunderea prin violenţă, prin viclenie, prin efracţie sau prin alte asemenea mijloace, într-o locuinţă, încăpere, dependinţă sau loc împrejmuit, proprietatea sa.

De asemenea, se consideră că a acţionat în legitimă apărare persoana aflată într-una din situaţiile prevăzute în alin.4 care a depăşit limitele unei apărări proporţionale cu gravitatea atacului, chiar dacă depăşirea acestor limite nu a fost cauzată de starea de tulburare sau temere.”

Autorii amendamentului: iniţiatorul şi Comisia juridică, de disciplină şi imunităţi.


	Pentru claritatea textului şi rigoare juridică.

	4. 
	1. Articolul 197 alineatul 1  va avea următorul cuprins:

          “Actul sexual, de orice natură, cu o altă persoană, prin constrângerea acesteia, sau profitând de imposibilitatea ei de a se apăra ori de a-şi exprima voinţa, se pedepseşte cu închisoare de la 3 la 10 ani.”


	Pct.1 din proiectul de lege privind modificarea alin.1 al art.197 – se elimină.

Autorii amendamentului: iniţiatorul şi Comisia juridică, de disciplină şi imunităţi.


	Textul acestui alineat a fost modificat prin proiectul de Lege pentru modificarea şi completarea unor dispoziţii din Codul Penal adoptat de  Senat în şedinţa din 28 dec. 1999, trimis Camerei Deputaţilor la  30 dec. 1999,   asupra căruia  Comisia juridică, de diosciplină şi imunităţi a întocmit raport favorabil cu amendamente.

	5. 
	2. La articolul 197, alineatul 5 se abrogă.


	Pct.2 din proiectul de lege privind abrogarea alin.5 al art.197 – se elimină.

Autorii amendamentului: iniţiatorul şi Comisia juridică, de disciplină şi imunităţi.


	Idem.

	6. 
	3. La articolul 198, infracţiunea va fi denumita “Actul sexual cu un minor”.
	Pct.3 din proiectul de lege privind denumirea infracţiunii – se elimină.

Autorii amendamentului: iniţiatorul şi Comisia juridică, de disciplină şi imunităţi.


	Idem.

	7. 
	4.La articolul 198, alineatele 1 şi 2, vor avea următorul cuprins:

“Actul sexual, de orice natură, cu o persoană care nu a împlinit vârsta de 14 ani se pedepseşte cu închisoare de la unu la 7 ani.

Cu aceeaşi pedeapsă se sancţionează actul sexual, de orice natură, cu o persoană între 14-18 ani, dacă fapta este săvârşită de tutore sau curator, ori de către supraveghetor, îngrijitor, medic curant, profesor sau educator folosind calitatea sa.”
	Pct.4 din proiectul de lege privind modificarea alin.1 şi 2 al art.198 – se elimină.

Autorii amendamentului: iniţiatorul şi Comisia juridică, de disciplină şi imunităţi.
	Idem.

	8. 
	5. La articolul 198, alineatul 5 se abrogă.
	Pct.5 din proiectul de lege privind abrogarea alin.5 al art.198 – se elimină.

Autorii amendamentului: iniţiatorul şi Comisia juridică, de disciplină şi imunităţi.


	Idem.

	9. 
	6. Articolul 200 se abrogă.
	Text proiect.


	

	10. 
	7. Articolul 201 va avea următorul cuprins:


	7. Articolul 201 va avea următorul cuprins:
	

	
	“Perversiunea sexuală


	Art.201 – Actele de perversiune sexuală, săvârşite în public, se pedepsesc cu închisoare de la unu la 5 ani. 

          Constituie acte de perversiune sexuală, în înţelesul alin.1, orice acte nefireşti în legătură cu viaţa sexuală, altele decât cele săvârşite între persoane de acelaşi sex.”

	“Perversiunea sexuală


	Art.201 – Actele de perversiune sexuală, săvârşite în public, se pedepsesc cu închisoare de la unu la 5 ani. 

          Constituie acte de perversiune sexuală, în înţelesul alin.1, orice acte nefireşti în legătură cu viaţa sexuală.”

	Pentru claritatea textului şi rigoare juridică.

	
	
	Autorii amendamentului: iniţiatorul şi Comisia juridică, de disciplină şi imunităţi.


	

	11. 
	8. După articolul 203 se introduce articolul 2031, care va avea următorul cuprins:


	8. După articolul 203 se introduce articolul 2031, care va avea următorul cuprins:


	

	
	“Hărţuirea sexuală
	Art.2031 – Hărţuirea unei persoane prin ameninţare sau constrângere, în scopul de a obţine favoruri de natură sexuală, de către o persoană care abuzează de autoritatea sau influenţa pe care i-o conferă funcţia îndeplinită la locul de muncă, se pedepseşte cu închisoare de la 3 luni la 2 ani sau cu amendă.”


	“Hărţuirea sexuală
	Art.2031 – Hărţuirea unei persoane prin ameninţare sau constrângere, în scopul de a obţine satisfacţii de natură sexuală, de către o persoană care abuzează de autoritatea sau influenţa pe care i-o conferă funcţia îndeplinită la locul de muncă, se pedepseşte cu închisoare de la 3 luni la 2 ani sau cu amendă.”


	Pentru claritatea textului

	
	
	Autorii amendamentului: iniţiatorul şi Comisia juridică, de disciplină şi imunităţi.


	

	12. 
	Text nou.
	81.  Art.204 va avea următorul cuprins:


	

	
	
	“Sancţionarea  tentativei


	Art.204. Tentativa infracţiunilor prevăzute în art.197, 198 şi 201 – 203 se pedepseşte.


	Pentru corelarea textelor.

	
	
	Autorii amendamentului: iniţiatorul şi Comisia juridică, de disciplină şi imunităţi.


	

	13. 
	9. La articolul 205, alineatul 1 va avea următorul cuprins:

          “Atingerea adusă onoarei ori reputaţiei unei persoane prin cuvinte, prin gesturi sau prin orice alte mijloace, ori prin expunerea la batjocură, se pedepseşte cu amendă.”


	Text proiect.
	

	14. 
	10. La articolul 206, alineatul 1 va avea următorul cuprins:

          “Afirmarea ori imputarea în public, prin orice mijloace, a unei fapte determinate privitoare la o persoană, care, dacă ar fi adevărată, ar expune acea persoană la o sancţiune penală, administrativă sau disciplinară, ori dispreţului public, se pedepseşte cu închisoare de la 2 luni la un an sau cu amendă.”


	Text proiect.
	

	15. 
	11. Articolul 207 va avea următorul cuprins:
	
	

	
	“Proba verităţii
	Art.207 – Proba verităţii faptelor afirmate sau imputate este admisibilă, dacă afirmarea sau imputarea a fost săvârşită pentru apărarea unui interes public sau privat ocrotit de lege.

          Existenţa interesului public se prezumă, dacă afirmarea sau imputarea a fost săvârşită prin presă sau orice alt mijloc de comunicare în masă. 

          Proba verităţii nu este admisibilă dacă imputarea sau afirmarea priveşte un fapt cu privire la care s-a pronunţat o hotărâre de achitare sau persoana condamnată a fost reabilitată ori a intervenit prescripţia.

          De asemenea, proba verităţii nu este admisibilă dacă faptele afirmate sau imputate privesc viaţa intimă sau familială a persoanei.

          Afirmarea sau imputarea cu privire la care s-a făcut proba verităţii nu constituie infracţiunea de insultă sau calomnie.” 
	“Proba verităţii
	Art.207 – Proba verităţii faptelor afirmate sau imputate este admisibilă, dacă afirmarea sau imputarea a fost săvârşită pentru apărarea unui interes public sau privat ocrotit de lege.

          Existenţa interesului public se prezumă, dacă afirmarea sau imputarea a fost săvârşită prin presă sau orice alt mijloc de comunicare în masă. 

          Proba verităţii nu este admisibilă dacă imputarea sau afirmarea priveşte un fapt cu privire la care s-a pronunţat o hotărâre de achitare sau persoana condamnată a fost reabilitată ori a intervenit prescripţia.

          De asemenea, proba verităţii nu este admisibilă dacă faptele afirmate sau imputate privesc viaţa intimă sau familială a persoanei, afară de cazul când interesul public o cere.

    Afirmarea sau imputarea cu privire la care s-a făcut proba verităţii nu constituie infracţiunea de insultă sau calomnie.”
	Pentru claritatea textului şi rigoare juridică.

	
	
	Autorii amendamentului: iniţiatorul şi Comisia juridică, de disciplină şi imunităţi.


	

	16. 
	Text nou.
	111. Articolul 220 va avea următorul cuprins:

Art.220 . Tulburarea de posesie

Ocuparea, în întregime sau în parte a unui imobil, fără drept, sau a unui imobil aflat în posesia altuia, desfiinţarea sau strămutarea semnelor de hotar, a reperelor de marcare fără aprobarea prealabilă primită în condiţiile legii, ori refuzul de a elibera imobilul astfel ocupat se pedepseşte cu închisoare de la un an la 5 ani.

Dacă fapta prevăzută în alin.1 se săvârşeşete prin violenţă sau ameninţare, ori de două sau mai multe persoane împreună, pedeapsa este închisoare de la 2  la 7 ani.

Dacă imobilul este în posesia unei persoane private, cu excepţia cazului când acesta este în întregime sau în parte al statului, acţiunea penală se pune în mişcare la plângerea prealabilă a persoanei vătămate. Împăcarea părţilor înlătură răspunderea penală.

Autorii amendamentului: iniţiatorul,  Comisia juridică, de disciplină şi imunităţi şi domnul dep. Vasile Lupu.
	Pentru preluarea prevederilor art.108 din Legea fondului funciar  nr.18/1991, republicată.

	17. 
	12. Articolul 238 se abrogă.
	Text proiect.


	

	18. 
	13. Articolul 239 va avea următorul cuprins:
	Text proiect.
	

	
	“Ultrajul
	Art.239 – Lovirea sau orice acte de violenţă, precum şi vătămarea corporală săvârşite împotriva persoanei care îndeplineşte o funcţie ce implică exerciţiul autorităţii de stat, aflată în exerciţiul funcţiunii ori pentru fapte îndeplinite în exerciţiul funcţiunii, se pedepsesc cu închisoare de la 6 luni la 7 ani, iar dacă s-a produs vătămarea corporală gravă, pedeapsa este închisoarea de la 2 la 10 ani.

Dacă faptele prevăzute la alin.1 sunt săvârşite împotriva unui magistrat, medic legist, poliţist, jandarm ori alt militar sau asupra uneia dintre persoanele prevăzute în art.160, maximul special al pedepsei închisorii se majorează cu 2 ani.”
	
	

	19. 
	14. Articolul 2391 va avea următorul cuprins:
	Text proiect.
	

	
	“Cazuri speciale de pedepsire
	Art.2391 – În cazul infracţiunilor prevăzute în art.180-182, 189 şi 193 săvârşite împotriva soţului, copiilor sau părinţilor persoanelor prevăzute în art.239 alin.2, în scop de intimidare sau de răzbunare pentru acte sau fapte îndeplinite în exerciţiul funcţiunii, maximul pedepsei se majorează cu o treime.”
	
	

	20. 
	15. La articolul 309, alineatul 1 va avea următorul cuprins:

         “Transmiterea unei boli venerice prin acte sexuale, de orice natură, sau prin acte de perversiune sexuală, de către o persoană care ştie că suferă de o astfel de boală, se pedepseşte cu închisoare de la unu la 5 ani.”


	Text proiect.
	

	21. 
	Art. II  - Codul de procedură penală se modifică şi se completează după cum urmează:


	Text proiect.
	

	22. 
	1.La articolul 27, punctul 1 litera a) va avea următorul cuprins:

“a)infracţiunile prevăzute de Codul penal în art.174-177, 179, 189 alin.3, art.190, art.197 alin.2 şi 3, art.209 alin.3, art.211 alin.2 şi 3, art.212, 215 alin.5, art.2151 alin.2, art.218, 219 alin.3 dacă fapta a avut ca urmare un dezastru şi alin.4, art.239 alin.2, art.2481, 252, 254, 255, 257, 266-270, 273 alin.2, art.274 alin.2, art.275 alin.3, art.276, art.279 alin.3, art.2791, 280, 2801, 282-285, 298, 3022, 312 şi 317, precum şi infracţiunea de contrabandă, dacă a avut ca obiect arme, muniţii sau materii explozive ori radioactive.”


	Text proiect.
	

	23. 
	2.La articolul 209, alineatul 3 va avea următorul cuprins:

“Urmărirea penală se efectuează, în mod obligatoriu, de către procuror, în cazul infracţiunilor prevăzute în art.155-173, 174-177, 179, 189 alin.3, art.190, 191, 211 alin.3, art.212, 236, 2361, 239, 2391, 250, 252, 254, 255, 257, 265, 266, 267, 2671, 268, 273-276, 2791, 280, 2801, 3022, 317 şi 356-361 din Codul penal, în cazul infracţiunilor arătate în art.26 pct.2 lit.a), art.27 pct.1 lit.b) şi c), art.281 pct.1 lit.b) şi c), art.282 pct.1 lit.b) şi art.29 pct.1 din acest cod, precum şi în cazul infracţiunilor împotriva protecţiei muncii.”


	Text proiect.
	

	24. 
	3. La articolul 279, alineatul 2 lit. a) şi b) vor avea următorul cuprins:


“a)instanţei de judecată, în cazul infracţiunilor prevăzute de Codul penal în art.180, 184 alin.1, 193, 205, 206, 210, 213 şi 220, dacă făptuitorul este cunoscut. Când făptuitorul este necunoscut, persoana vătămată se poate adresa organului de cercetare penală pentru identificarea lui;


b)organului de cercetare penală sau procurorului, în cazul infracţiunilor prevăzute în art.205 şi 206 săvârşite prin presă sau orice mijloace de comunicare în masă, precum şi în cazul altor infracţiuni decât cele arătate la lit.a).”
	3. La articolul 279, alineatul 2 lit. a) şi b) vor avea următorul cuprins:


“a)instanţei de judecată, în cazul infracţiunilor prevăzute de Codul penal în art.180, 184 alin.1, 193, 205, 206, 210 şi 213 dacă făptuitorul este cunoscut. Când făptuitorul este necunoscut, persoana vătămată se poate adresa organului de cercetare penală pentru identificarea lui;


b)organului de cercetare penală sau procurorului, în cazul infracţiunilor prevăzute în art.205 şi 206 săvârşite prin presă sau orice mijloace de comunicare în masă, precum şi în cazul altor infracţiuni decât cele arătate la lit.a).”

Autorii amendamentului: iniţiatorul, Comisia juridică, de disciplină şi imunităţi şi domnul dep. Vasile Lupu.


	Pentru corelarea textelor şi respectarea normelor de tehnică legislativă.

	25. 
	Art. III – 1. În cazul infracţiunilor privind relaţiile sexuale între persoane de acelaşi sex, prevăzute în art.200 alin.1 şi 5 din legea anterioară, aflate în curs de judecată, se pronunţă achitarea în baza art. 10 alin.1 lit.b şi art.11 pct.2 lit.b din Codul de procedură penală.
	Text proiect.
	

	
	
Infracţiunilor prevăzute în art.200 alin.2-4 sau în art.201 alin.2 din legea anterioară, dacă au fost săvârşite în condiţiile prevăzute în art.197, sau în condiţiile prevăzute în art.198 din Codul penal, cu privire la care nu s-a pronunţat o hotărâre rămasă definitivă, li se aplică, după caz, dispoziţiile art.197 sau 198.

          Aceeaşi regulă se aplică şi cauzelor ce se rejudecă după casare.

          Actele şi lucrările efectuate până la intrarea în vigoare a prezentei legi, potrivit legii anterioare, rămân valabile.


	
	

	26.
	2. Hotărârile de condamnare pronunţate cu privire la infracţiunile prevăzute în art.200 alin.1 şi 5 din legea anterioară, care urmează a se executa ori se execută, se examinează din oficiu de către instanţa de executare competentă sau la cererea procurorului ori a celui condamnat, pentru a se lua măsuri de aducere la îndeplinire a dispoziţiilor art.12 din Codul penal.

Hotărârile de condamnare ce au ca obiect infracţiunile prevăzute în art.200 alin.2-4 şi art.201 alin.2, din legea anterioară, care urmează a se executa sau se execută, se examinează din oficiu de către instanţa prevăzută în alin.1 sau la cererea procurorului ori a celui condamnat, pentru a se lua măsuri, acolo unde este cazul, de aducere la îndeplinire a dispoziţiilor art.14 sau 15 din Codul penal.


	Text proiect.


	

	27.
	3. Cauzele în curs de judecată privitoare la infracţiunile prevăzute în art.205 şi 206 din Codul penal, săvârşite prin presă sau orice alte mijloace de comunicare în masă, vor continua să fie soluţionate de instanţele de judecată pe rolul cărora se află asemenea cauze.

          Aceeaşi regulă se aplică şi cauzelor ce se rejudecă după casare.

          Cauzele în care s-au pronunţat hotărâri de condamnare rămase definitive, care nu au fost puse în executare ori se execută, se examinează din oficiu de către instanţa de executare competentă sau la cererea procurorului ori a celui condamnat, pentru a se lua măsuri de aducere la îndeplinire, după caz, a dispoziţiile art.14 sau 15 din Codul penal.


	Text proiect.
	

	28.
	4.Infracţiunile prevăzute în art.238 din legea anterioară aflate în curs de urmărire penală sau de judecată la data intrării în vigoare a prezentei legi, vor fi reîncadrate în art.193, 205, 206 sau 239 din noua lege, iar infracţiunile prevăzute în art.239 alin.1, vor fi reîncadrate în art.193, 205 sau 206, după caz.


Actele şi lucrările efectuate până la intrarea în vigoare a prezentei legi, potrivit legii anterioare, rămân valabile.


Hotărârile de condamnare pronunţate cu privire la infracţiunile prevăzute în art.238 şi 239 alin.1 din legea anterioară, care urmează a se executa ori se execută, se examinează din oficiu de către instanţa de executare competentă sau la cererea procurorului ori a celui condamnat, pentru a se lua măsuri de aducere la îndeplinire, după caz, a dispoziţiilor art.14 sau 15 din Codul penal.


	Text proiect.
	

	29.
	Art.IV – Prezenta lege intră în vigoare la 30 de zile de la data publicării ei în Monitorul Oficial.  
	Art.IV – Prevederile art.108 din Legea fondului funciar nr.18/1991, republicată, se abrogă.

Prezenta lege intră în vigoare la 30 de zile de la data publicării ei în Monitorul Oficial.
	Prevederile art.108 din Legea fondului funciar nr.18/1991, republicată, au fost introduse la art.220  din Codul Penal.


PREŞEDINTE,                                                             SECRETAR,

Emil Teodor Popescu                                                   Nicolae Grădinaru

REDACTAT

Consilieri:

 
     Diaconu Dumitra 


     Panoviciu Georgeta

